PMIndiaData/PMIndiaSum huggingface dataset:
কেরলের কোল্লাম পরিদর্শন এবং পারাভুর-এর অগ্নি দুর্ঘটনার পরিস্থিতি সম্পর্কে খোঁজখবর নেওয়ার পর প্রধানমন্ত্রীর বিবৃতি

আজকের এই দুর্ঘটনা অত্যন্ত দুর্ভাগ্যজনক। মৃত্যু যে এভাবে এসে পড়তে পারে, কেউ এটা ভাবতেও পারেন না। আর এতো বেশি সংখ্যায় গুরুতর আহত মানুষজন …… আমি আজ যেখানে এই দুর্ঘটনা ঘটেছে, সেই জায়গাটি ঘুরে দেখেছি এবং ঐ মন্দিরেও গিয়েছি। কোল্লামের হাসপাতালে গিয়েছি, রাজ্যের মুখ্যমন্ত্রীর সঙ্গে আমার কথা হয়েছে। যেসব পরিবার এই দুর্ঘটনায় প্রিয়জন হারিয়েছেন, তাঁদের প্রতি আম্মার সমবেদনা রইল। যাঁদের আঘাত লেগেছে, তাঁরা সুস্থ হয়ে উঠুন ঈশ্বরের কাছে আমি এই প্রার্থনাই করি। আমি মুখ্যমন্ত্রীকে বলছি যে, যাঁরা গুরুতর আহত, তাঁদের যদি দিল্লি, মুম্বাই কিংবা অন্য কোথাও চিকিৎসার জন্য স্থানান্তরনের প্রয়োজন হয়, তা হলে ভারত সরকার তার ব্যবস্থা করবে। এই সংকটপূর্ণ মূহুর্তে কেন্দ্রীয় সরকার, কেরলের সঙ্গে বিশেষ করে, দুর্গত পরিবারগুলির সঙ্গে রয়েছে। দুর্ঘটনা এতটাই ভয়ঙ্কর ছিল যে, নিছক ভাষায় এর বর্ণনা দেওয়া দুঃসাধ্য। ২০০ মিটার পর্যন্ত দূরে থাকা মানুষজন আহত হয়েছেন। এখনই আমাকে ডাক্তাররা বলছিলেন যে, কিছু কিছু বিস্ফোরণ তো এমনই হয়েছে যে, ধড় থেকে মাথা একেবারে আলাদা হয়ে গেছে। এটা যে কত বড় দুর্ঘটনা হতে পারে, এ থেকেই আমি তা আন্দাজ করতে পারছি। তবে, ভারত সরকার এই দুঃখের মূহুর্তে কেরলের সঙ্গে, দুর্গত পরিবারগুলির সঙ্গে রয়েছে এবং রাজ্যের জনসাধারণের সঙ্গে থেকে কেন্দ্রীয় সরকার ঐসব বিপন্ন পরিবারগুলির রক্ষায় সম্পূর্ণ সহায়তা করবে।
‘চন্দ্রশেখর- আদর্শগত রাজনীতির শেষ প্রতীক’ শীর্ষক বই প্রকাশ  করেছেন প্রধানমন্ত্রী শ্রী নরেন্দ্র মোদী।

প্রধানমন্ত্রী শ্রী নরেন্দ্র মোদী গতকাল ‘চন্দ্রশেখর- আদর্শগত রাজনীতির শেষ প্রতীক’ শীর্ষক বই প্রকাশ করেছেন।বইটি লিখেছেন রাজ্যসভার ডেপুটি চেয়ারম্যান শ্রী হরিবংশ এবং রবি দত্ত বাজপেয়ীর। এই বই প্রকাশ অনুষ্ঠানের আয়োজন করা হয়েছিল সংসদের গ্রান্হাগার কক্ষের বালাযোগী আডিটোরিয়ামে। প্রধানমন্ত্রী বইটির প্রথম খন্ড উপরাষ্ট্রপতি শ্রী ভেঙ্কাইয়া নাইডুর হাতে তুলে দেন। অনুষ্ঠানে প্রধানমন্ত্রী বলেন, চন্দ্রশেখরজীর মৃত্যুর ১২ বছর পরেও আজকের রাজনৈতিক প্রেক্ষাপটে তিনি চিরস্মরণীয় হয়ে রয়েছেন। প্রাক্তন প্রধানমন্ত্রী চন্দ্রশেখরজীর চিন্তা-ভাবনা প্রতিনিয়ত আমাদের পথ দেখায় এবং অনুপ্রেরণা যোগায়। প্রধানমন্ত্রী এই বই লেখার জন্য শ্রী হরিবংশকে ধন্যবাদ জানিয়ে শ্রী চন্দ্রশেখরের সঙ্গে সাক্ষাতের কিছু মুহুর্ত এবং কিছু ঘটনার স্মৃতিচারণ করেন। প্রধানমন্ত্রী বলেন, শ্রী চন্দ্রশেখরজীর সঙ্গে তাঁর প্রথম সাক্ষাৎ হয়েছিল ১৯৭৭ সালে। চন্দ্রশেখরজীর সেইসময় উপরাষ্ট্রপতি ভৈরন সিং শেখাওয়াতের সঙ্গে ভ্রমণ করছিলেন। তিনি দিল্লী বিমানবন্দরে চন্দ্রশেখরজীর সঙ্গে সাক্ষাৎ করেন। প্রধানমন্ত্রী বলেন, তাঁরা ভিন্ন রাজনৈতিক দৃষ্টিভঙ্গির লোক হলেও দুই নেতার মধ্যে ঘনিষ্ট সম্পর্ক ছিল। প্রধানমন্ত্রী আরও জানান, শ্রী অটল বিহারী বাজপেয়ীকে গুরুজী বলে ডাকতেন শ্রী চন্দ্রশেখরজী। তিনি বলেন, শ্রী চন্দ্রশেখরজী তাঁর সংস্কৃতিমনস্ক এবং মতাদর্শের কারণে চিরস্মরণীয় হয়ে থাকবেন। এমনকি বিভিন্ন ক্ষেত্রে মতোপার্থক্যের কারণে তৎকালীন শাসক দলের সঙ্গেও বিরোধীতায় সঙ্কোচবোধ করতেন না। মোহন ধারিয়াজী এবং জর্জ ফার্নান্ডেজের মতো নেতারাও চন্দ্রশেখরজীর কথা বার বার বলতেন বলে জানান প্রধানমন্ত্রী। চন্দ্রশেখরজীর সঙ্গে শেষ সাক্ষাতের কথা স্মরণ করেন শ্রী নরেন্দ্র মোদী। তিনি বলেন, অসুস্হ প্রাক্তন প্রধানমন্ত্রীর সঙ্গে টেলিফোনে যোগাযোগ রাখতেন। যখনই শ্রী মোদী দিল্লীতে আসতেন, তখনই তাঁকে ফোন করে আমন্ত্রণ জানাতেন। সাক্ষাতের সময় চন্দ্রশেখরজী গুজরাটের উন্নয়ন নিয়ে খোঁজখবর নিতেন এবং বিভিন্ন রাজনৈতিক বিষয় নিয়ে তাঁদের মধ্যে আলোচনা হতো। চন্দ্রশেখরজীর স্বচ্ছ চিন্তাভাবনা, মানুষের প্রতি তাঁর আস্হা এবং গণতান্ত্রিক নীতির প্রতি তাঁর দৃঢ়তা প্রশংসনীয় বলে জানান প্রধানমন্ত্রী। কৃষক, দরিদ্র এবং প্রান্তিক মানুষের জন্য চন্দ্রশেখরজীর ঐতিহাসিক পদযাত্রার কথাও স্মরণ করেন প্রধানমন্ত্রী। তিনি বলেন, এটা খুব দুর্ভাগ্যের, তাঁর সেই সময় যে সম্মান প্রাপ্য ছিল, তা তিনি পাননি। প্রধানমন্ত্রী বলেন, সমস্ত প্রাক্তন প্রধানমন্ত্রীদের নিয়ে দিল্লীতে একটি সংগ্রহশালা তৈরি করা হবে। তাঁদের জীবনী এবং প্রধানমন্ত্রী হিসেবে কর্মকান্ডের বিষয় তুলে ধরার জন্য, তিনি সমস্ত প্রাক্তন প্রধানমন্ত্রীর পরিবারদের কাছে আহ্বান জানান। প্রধানমন্ত্রী বলেন, রাজনৈতিক অস্পৃশ্যতাকে দুরে সরিয়ে দেশে নতুন রাজনৈতিক সংস্কৃতির প্রয়োজন। অনুষ্ঠানে উপস্হিত ছিলেন লোকসভার অধ্যক্ষ শ্রী ওম বিড়লা, রাজ্যসভার ডেপুটি চেয়ারম্যান শ্রী হরিবংশ, রাজ্যসভার বিরোধী দলনেতা শ্রী গুলাম নবি আজাদ।
রিফর্ম, পারফর্ম এবং ট্রান্সফর্ম নীতির ফলে সহজে ব্যবসা-বাণিজ্যের  বিকাশ ঘটেছে: প্রধানমন্ত্রী

নয়াদিল্লি, ০১ জুন, ২০২২ প্রধানমন্ত্রী শ্রী নরেন্দ্র মোদী বলেছেন, রিফর্ম, পারফর্ম ও ট্রান্সফর্ম নীতির ফলে সহজে ব্যবসা-বাণিজ্যের বিকাশ ঘটেছে। তিনি আরও বলেছেন, “এর ফলে সবচেয়ে বেশি লাভবান হয়েছেন, ভারতের যুবারা। এমনকি, যুবাদের সম্পদ সৃষ্টিকর্তা হয়ে উঠতে যাবতীয় প্রত্যাশা পূরণে এই নীতি সহায়ক হয়েছে। MyGov – এর পক্ষ থেকে একটি ট্যুইট থ্রেডের জবাবে প্রধানমন্ত্রী ট্যুইট করে বলেছেন, “রিফর্ম, পারফর্ম ও ট্রান্সফর্ম নীতির ফলে সহজে ব্যবসা-বাণিজ্যের বিকাশ ঘটেছে। এর ফলে, সবচেয়ে বেশি লাভবান হয়েছেন ভারতের যুবারা। এমনকি, যুবাদের সম্পদ সৃষ্টিকর্তা হয়ে উঠতে যাবতীয় প্রত্যাশা পূরণে এই নীতি সহায়ক হয়েছে”। #8YearsOf
কেন্দ্রীয় কৃষি বিশ্ববিদ্যালয় আইন ১৯৯২-এর সংশোধন প্রস্তাবে সম্মতি কেন্দ্রীয় মন্ত্রিসভার

নাগাল্যান্ড’কে কেন্দ্রীয় কৃষি বিশ্ববিদ্যালয়, ইম্ফলের আওতায় নিয়ে আসার জন্য ১৯৯২ সালের কেন্দ্রীয় কৃষি বিশ্ববিদ্যালয় আইন-এ সংশোধন আনার সিদ্ধান্ত গ্রহণ করল কেন্দ্রীয় মন্ত্রিসভা। এইমর্মে বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে একটি প্রস্তাব অনুমোদিত হয়। নাগাল্যান্ড রাজ্যকে কেন্দ্রীয় কৃষি বিশ্ববিদ্যালয় ইম্ফলের আওতায় নিয়ে আসার ফলে নাগাল্যান্ডের পশু চিকিৎসা বিজ্ঞানের কলেজটিতে পশুপালন সংক্রান্ত পঠন-পাঠনের ক্ষেত্রে পেশাগত দক্ষতা বৃদ্ধি পাবে। এরসুবাদে সংশ্লিষ্ট অঞ্চলে আর্থ-সামাজিক পরিস্থিতিরও ব্যাপক পরিবর্তন ঘটবে। নতুননতুন কৃৎকৌশল ও পদ্ধতির সঙ্গে পরিচিতি ঘটবে সংশ্লিষ্ট অঞ্চলের কৃষকদের। ফলে,গৃহপালিত পশুর উৎপাদন ও উৎপাদনশীলতারও বিশেষ প্রসার ঘটবে নাগাল্যান্ডে। প্রসঙ্গত উল্লেখ্য, মণিপুরেকেন্দ্রীয় কৃষি বিশ্ববিদ্যালয় স্থাপন করা হয় সমগ্র উত্তর-পূর্বাঞ্চলের স্বার্থেরদিকে লক্ষ্য রেখে।
জম্মু ও কাশ্মীর পুনর্গঠন আইন, ২০১৯ – এর বিভিন্ন ধারার জটিলতা দূর করতে রাষ্ট্রপতির পক্ষ থেকে জারি করা নির্দেশের প্রেক্ষিতে মন্ত্রিসভার কর্মপরবর্তী অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ১৯৬১ সালের ভারত সরকারের আইনের ১২ নম্বর ধারানুযায়ী, এই আইনের অন্যান্য ধারা কার্যকর করার ক্ষেত্রে উদ্ভূত বিভিন্ন সমস্যার সমাধানে জম্মু ও কাশ্মীর পুনর্গঠন আইন, ২০১৯ – এর ১০৩ নম্বর ধারার আওতায় রাষ্ট্রপতির পক্ষ থেকে জারি করা নির্দেশের প্রেক্ষিতে কর্মপরবর্তী অনুমোদন মিলেছে। মন্ত্রিসভার কর্মপরবর্তী অনুমোদন সংক্রান্ত বিজ্ঞপ্তি জারির মাধ্যমে কেন্দ্রশাসিত জম্মু ও কাশ্মীর এবং লাদাখে ১৯৬১ সালের ভারত সরকারের আইনের ১২ নম্বর ধারানুযায়ী, কয়েকটি আইন প্রয়োগের ক্ষেত্রে যে সমস্যা হচ্ছিল, তা দূর করা সম্ভব হবে।
প্রধানমন্ত্রী জাতীয় মানবাধিকার কমিশনের প্রতিষ্ঠা দিবসের রৌপ্য জয়ন্তীতে ভাষন দিয়েছেন

প্রধানমন্ত্রী শ্রী নরেন্দ্র মোদী আজ জাতীয় মানবাধিকার কমিশনের প্রতিষ্ঠা দিবসের রৌপ্য জয়ন্তীতে ভাষন দেন। তিনি বলেন, বিগত আড়াই দশক ধরে জাতীয় মানবাধিকার কমিশন, এনএইচআরসি দেশে বঞ্চিত ও নিপীড়িত মানুষের মুখে ভাষা দিয়ে জাতি গঠনের কাজে অবদান রেখে চলেছে। তিনি বলেন, আমাদের সংস্কৃতিতে মানবাধিকার রক্ষার বিষয়টি অত্যন্ত গুরুত্বপূর্ণ ব্যাপার হয়ে উঠেছে। স্বাধীনতার পরবর্তী সময়ে নিরপেক্ষ এবং স্বাধীন বিচারবিভাগ, এক সক্রিয় গণমাধ্যম ও নাগরিক সমাজ এবং এনএইচআরসি-র মত সংগঠনগুলি মানবাধিকার রক্ষার কাজ করে চলেছে। প্রধানমন্ত্রী বলেন, মানবাধিকার সুরক্ষার বিষয়টিকে শুধুমাত্র এক শ্লোগান হিসাবে ধরলে চলবে না, এটিকে আমাদের জাতীয় জীবনের অঙ্গ হিসাবে মনে করতে হবে। গত চার বছরে দেশের দরিদ্র মানুষের জীবনের মানোন্নয়নে বিভিন্ন ধরনের অনেক কাজ হয়েছে। তিনি বলেন, সরকারের লক্ষ্য হচ্ছে মানুষ হিসাবে বেঁচে থাকার জন্য ন্যূনতম চাহিদাগুলি যাতে সব ভারতীয়ের কাছে পৌঁছে দেওয়া যায়, এরই প্রেক্ষিতে তিনি ‘বেটি বাঁচাও, বেটি পড়াও’, ‘সুগম্য ভারত অভিযান’, ‘প্রধানমন্ত্রী আবাস যোজনা’, ‘উজ্জ্বলা যোজনা’ এবং ‘সৌভাগ্য যোজনা’র কর্মসূচির মধ্য দিয়ে মানুষের ন্যূনতম চাহিদা মেটানোর লক্ষ্য অর্জনের কাজ চালানো হচ্ছে। এইসব কর্মসূচি রূপায়ণের মধ্য দিয়ে দেশের মানুষের জীবনে রূপান্তর আনা সম্ভব হয়েছে। তিনি বলেন, সারা দেশে ৯ কোটিরও বেশি শৌচালয় নির্মাণের মধ্য দিয়ে কোটি কোটি মানুষের জন্য পরিচ্ছন্নতা এবং মর্যাদাপূর্ণ জীবনযাপন নিশ্চিত করা গেছে। তিনি সম্প্রতি চালু হওয়া স্বাস্হ্য বিমা উদ্যোগ- আয়ুষ্মান ভারতের অধীনে, প্রধানমন্ত্রী জন আরোগ্য যোজনার কথাও উল্লেখ করেন। কেন্দ্রীয় সরকার কর্তৃক গৃহীত আর্থিক অর্ন্তভূক্তি উদ্যোগের কথাও তিনি বলেন। শ্রী মোদী বলেন, মানুষের মৌলিক অধিকার সুরক্ষিত রাখার জন্য যেসব পদক্ষেপ নেওয়া হয়েছে তারমধ্যে অন্যতম হচ্ছে, মুসলিম মহিলাদের তিন তালাকের মতো কু-প্রথার হাত থেকে সুরক্ষা দেওয়া। প্রধানমন্ত্রী সবার নাগালের মধ্যে সুবিচারের ব্যবস্হা, যেমন- ই-আদালত এবং জাতীয় বিচারবিভাগীয় তথ্য গ্রীডকে শক্তিশালী করার কথাও উল্লেখ করেন। তিনি আধারকে একটি প্রযুক্তিভিত্তিক ক্ষমতায়ণের উদ্যোগ বলে বর্ণানা করেন। প্রধানমন্ত্রী বলেন, সাধারণ মানুষের অংশগ্রহণ ‘জন ভাগিদারী’র ফলেই এইসব উদ্যোগ সফল হয়েছে। মানবাধিকার বিষয়ে সচেতনতার পাশাপাশি নাগরিকদের দায়িত্ব এবং কর্তব্য বিষয়েও সচেতন হওয়ার জন্য তিনি আহ্বান জানান। প্রধানমন্ত্রী বলেন, যাঁরা তাঁদের দায়িত্বের কথা বোঝেন, তাঁদের অন্যের অধিকারকে শ্রদ্ধা করা উচিত। প্রধানমন্ত্রী বলেন, সুষম উন্নয়ন লক্ষ্যগুলি অর্জনের ক্ষেত্রেও জাতীয় মানবাধিকার কমিশনের ভূমিকা অত্যন্ত গুরুত্বপূর্ণ। /
পাঞ্জাবের রাভি নদীর ওপর শাহপুরকান্দী বাঁধ কার্যকর করার বিষয়ে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভা পাঞ্জাবের রাভি নদীর ওপর শাহপুরকান্দী নদী বাঁধ প্রকল্পটি রূপায়ণ করার বিষয়ে অনুমোদন দিয়েছে। ২০১৮-১৯ থেকে ২০২২-২৩ সালের মধ্যে পাঁচ বছরের জন্য কেন্দ্র ৪৮৫ কোটি ৩৮ লক্ষ টাকা আর্থিক সাহায্য দেবে। এই প্রকল্প কার্যকর করা হলে রাভি নদীর জল যথাযথভাবে ব্যবহার করা সম্ভব হবে। বর্তমানে পাকিস্তানে বয়ে গিয়ে এই নদীর জল বেশ কিছু পরিমাণ নষ্ট হয়। এই প্রকল্পটি কার্যকর করা হলে পাঞ্জাবে ৫ হাজার হেক্টর জমিতে এবং জম্মু ও কাশ্মীরের ৩২ হাজার ১৭৩ হেক্টর জমিতে জলসেচ করা সম্ভব হবে। নাবার্ডের মাধ্যমে শাহপুরকান্দী নদী বাঁধ প্রকল্পের জন্য কেন্দ্রের তরফে অর্থ সহায়তা দেওয়া হবে। কেন্দ্রীয় সহায়তায় পাঞ্জাব সরকার এই প্রকল্পটি কার্যকর করবে। ২০২২ সালের জুন মাসের মধ্যে এই প্রকল্প সম্পূর্ণ হবে।
বিভিন্ন সরকারি প্রকল্পে উপজাতি সুবিধাভোগীদের সঙ্গে আলাপচারিতার একটি ভিডিও শেয়ার করেছেন প্রধানমন্ত্রী

নয়াদিল্লি, ২১ এপ্রিল, ২০২২ প্রধানমন্ত্রী শ্রী নরেন্দ্র মোদী বিভিন্ন সরকারি প্রকল্পের উপজাতি সুবিধাভোগীদের সঙ্গে আলাপচারিতার একটি ভিডিও শেয়ার করেছেন। প্রধানমন্ত্রী ট্যুইট করে বলেছেন, “বিভিন্ন সরকারি প্রকল্পের উপজাতি সুবিধাভোগীদের সঙ্গে আলাপচারিতায় অংশ নিয়ে আমি খুবই আনন্দিত। গত কয়েক বছরে তাঁদের জীবনযাত্রা আরও সহজ করে তোলা হয়েছে। ভিডিওটি দেখুন …”
ইন্সটিটিউট অফ চার্টার্ড অ্যাকাউন্টস অফ ইন্ডিয়া এবং অস্ট্রেলিয়ার স্যার্টিফাইড প্র্যাকটিসিং অ্যাকাউন্টেন্টের মধ্যে পারস্পরিক স্বীকৃতির চুক্তিতে কেন্দ্রীয় মন্ত্রিসভার অনুমোদন

নতুন দিল্লি, ২০ এপ্রিল, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্সটিটিউট অফ চার্টার্ড অ্যাকাউন্টস অফ ইন্ডিয়া (আইসিএআই) এবং অস্ট্রেলিয়ার স্যার্টিফাইড প্র্যাকটিসিং অ্যাকাউন্টেন্টের (সিপিএ) মধ্যে পারস্পরিক স্বীকৃতি সংক্রান্ত চুক্তিটিকে অনুমোদন দেওয়া হয়েছে। চুক্তির বিষয়ে বিস্তারিত তথ্য : আইসিএআই এবং সিপিএ-র মধ্যে পারস্পরিক স্বীকৃতির চুক্তির অনুযায়ী দুটি সংস্থা হিসেব রক্ষার বিভিন্ন তথ্য ভাগ করে নেওয়া, পেশাদারি ও অন্যান্য ক্ষেত্রে সহযোগিতা, দুই সংস্থার সদস্যদের স্বার্থ রক্ষা এবং অস্ট্রেলিয়া ও ভারতে হিসাবরক্ষক পেশার মানোন্নয়নে সাহায্য করবে। প্রভাব : এই চুক্তির ফলে – ১. অ্যাকাউন্টিং-এর দুটি প্রতিষ্ঠানের মধ্যে কাজের সম্পর্ক গড়ে তোলা হবে ২. উভয় সংস্থার সদস্যদের, ছাত্র-ছাত্রীদের মধ্যে স্বার্থ রক্ষার জন্য সম্পর্ক গড়ে তোলা ৩. দুটি প্রতিষ্ঠানের সদস্যদের অন্য দেশে যাওয়ার সুযোগ করে দেওয়া, যার ফলে উভয় দেশের ক্ষুদ্র ও মাঝারি ব্যবসায়িক প্রতিষ্ঠানের সুবিধা হয় ৪. হিসেব রক্ষাকরা, আন্তর্জাতিক ক্ষেত্রে যে সমস্ত নতুন নতুন চ্যালেঞ্জের মুখোমুখি হন তাদের সেই সমস্যার সমাধানে এই দুই প্রতিষ্ঠান সাহায্য করবে কৌশল ও লক্ষ্য পূরণ : এই সমঝোতাপত্রের মধ্য দিয়ে উভয় সংস্থাই একে অন্যের সদস্যদের পেশাদার ক্ষেত্রে যোগ্যতাকে স্বীকৃতি দেবে। এই সব সদস্যরা পরীক্ষা দিয়ে, প্রশিক্ষণ নিয়ে এবং হাতে-কলমে কাজের অভিজ্ঞতা সঞ্চয় করেছেন। আইসিএআই এবং সিপিএ প্রতিষ্ঠান দুটি একে অন্যের সদস্যদের যোগ্যতা ও প্রশিক্ষণকে স্বীকৃতি দেবে। প্রেক্ষাপট : আইসিএআই ১৯৪৯ সালের চার্টার্ড অ্যাকাউন্টেন্ট অ্যাক্ট অনুযায়ী একটি বিধিবদ্ধ সংস্থা, যারা ভারতের চার্টার্ড অ্যাকাউন্টেন্টদের মূল সংস্থা। অস্ট্রেলিয়ার সিপিএ চার্টার্ড অ্যাকাউন্টেন্টদের বিশ্বের বৃহত্তম সংগঠন। এই সংগঠনে ১৫০টি দেশের ১ লক্ষ ৬০ হাজারের বেশি সদস্য রয়েছেন। সিপিএ শিক্ষা, প্রশিক্ষণ ও কারিগরি সহায়তা দিয়ে থাকে। /
উত্তর-পূর্বাঞ্চলীয় পরিষদকে ঢেলে সাজানোর প্রস্তাবে সম্মতি কেন্দ্রীয় মন্ত্রিসভার

উত্তর-পূর্বাঞ্চলীয় পরিষদের এক্স-অফিসিও চেয়ারম্যান পদে কেন্দ্রীয় স্বরাষ্ট্র মন্ত্রী্কে মনোনীত করার সিদ্ধান্ত নিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে আজ (১৩ জুন, ২০১৮) এই মর্মে কেন্দ্রীয় উত্তর-পূর্বাঞ্চলীয় বিকাশ মন্ত্রকের একটি প্রস্তাব অনুমোদিত হয়। উত্তর-পূর্বাঞ্চলীয় পরিষদ হল উত্তর-পূর্বাঞ্চলের আটটি রাজ্যের রাজ্যপাল ও মুখ্যমন্ত্রীদের নিয়ে গঠিত একটি বিধিবদ্ধ সংস্থা। পরিষদের ভাইস চেয়ারম্যান হিসাবে উত্তর-পূর্বাঞ্চলীয় বিকাশ মন্ত্রকের প্রতিমন্ত্রীর (স্বাধীন দায়িত্বপ্রাপ্ত) অন্তর্ভুক্তির একটি প্রস্তাবও গৃহীত হয় মন্ত্রিসভার আজকের বৈঠকে। প্রসঙ্গত উল্লেখ্য, বিভিন্ন রাজ্য ও কেন্দ্রীয় সংস্থার মাধ্যমে বিভিন্ন প্রকল্প রূপায়িত হয় উত্তর-পূর্বাঞ্চলীয় পরিষদের উদ্যোগে। মন্ত্রিসভার আজকের সিদ্ধান্তের পরিপ্রেক্ষিতে কেন্দ্রীয় স্বরাষ্ট্র মন্ত্রী, উত্তর-পূর্বাঞ্চলীয় বিকাশ মন্ত্রকের প্রতিমন্ত্রী এবং উত্তর-পূর্বাঞ্চলীয় রাজ্যগুলির রাজ্যপাল ও মুখ্যমন্ত্রীরা মিলিতভাবে একটি মঞ্চ গঠনের মাধ্যমে সংশ্লিষ্ট আন্তঃরাজ্য বিষয়গুলি সম্পর্কে আলাপ-আলোচনাক্রমে ভবিষ্যতে প্রয়োজনীয় পদক্ষেপ গ্রহণের সিদ্ধান্ত নিতে পারবেন। এছাড়াও, বিভিন্ন আঞ্চলিক পরিষদের পক্ষ থেকে নেওয়া উদ্যোগগুলি সম্পর্কেও উত্তর-পূর্বাঞ্চলীয় পরিষদ চিন্তাভাবনা করতে পারবে। এই ধরণের বিষয়গুলির মধ্যে রয়েছে – মাদক পাচার, অস্ত্রশস্ত্রের চোরাচালান, সীমানা বিতর্ক ইত্যাদি। নতুনভাবে গড়ে তোলার ফলে সংশ্লিষ্ট অঞ্চলের একটি বিশেষ প্রতিষ্ঠান হিসাবে উত্তর-পূর্বাঞ্চলীয় পরিষদ আরও কার্যকরভাবে বিভিন্ন প্রকল্প রূপায়ণের দায়িত্ব পালন করবে। বিভিন্ন প্রকল্প ও কর্মসূচি রূপায়ণ সম্পর্কে সময়ে সময়ে পর্যালোচনার মাধ্যমে কার্যকর পদক্ষেপ গ্রহণের পাশাপাশি, রাজ্য সরকারগুলির মধ্যে সমন্বয়সাধনের কাজও করে যাবে পরিষদ।
পুণে মেট্রো রেল প্রকল্পের প্রথম পর্যায়েরকাজ শুরুর প্রস্তাবে সম্মতি কেন্দ্রীয় মন্ত্রিসভার

পুণে মেট্রো রেল প্রকল্পের প্রথম পর্যায়ের কাজে অনুমোদন দিল কেন্দ্রীয়মন্ত্রিসভা। বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতমন্ত্রিসভার বৈঠকে ১১,৪২০ কোটি টাকার সমগ্র মেট্রো রেল প্রকল্পটিতে ছাড়পত্র দেওয়াহয়। পুণে মেট্রো রেল করিডরের মোট দৈর্ঘ্য হবে ৩১.২৫৪ কিলোমিটার। প্রথম পর্যায়ে কাজহবে পিপড়ি চিঞ্চওয়াড় পুর এলাকা থেকে স্বর্গগেট পর্যন্ত। এই অংশটির দৈর্ঘ্য ১৬.৫৮৯কিলোমিটার। দ্বিতীয় পর্যায়ের দৈর্ঘ্য হল ১৪.৬৬৫ কিলোমিটার যা পুরোপুরি মাটির ওপরদিয়ে যাবে। এই পর্যায়ে রেল চলবে বনজ থেকে রামওয়াড়ি পর্যন্ত। প্রথম পর্যায়ের কাজেমাটির তলায় রেলপথ তৈরি হবে ৫.০১৯ কিলোমিটার দৈর্ঘ্য বরাবর এবং মাটির ওপরে থাকবে১১.৫৭ কিলোমিটার রেল লাইন। দুটি পর্যায়ের নির্মাণ কাজ সম্পূর্ণ হলে পুণেশহরাঞ্চলের ৫০ লক্ষের মতো অধিবাসী উপকৃত হবেন। কাজ শুরুর দিন থেকে পরবর্তী পাঁচবছরের মধ্যে সমগ্র প্রকল্পের কাজ সম্পূর্ণ করার পরিকল্পনা করা হয়েছে। পুণে মেট্রো রেল প্রকল্পের রূপায়ণের দায়িত্ব মহারাষ্ট্র মেট্রো রেলকর্পোরেশন লিমিটেডের। ভারত সরকারের সঙ্গে অংশীদারিত্বের ভিত্তিতে রাষ্ট্রায়ত্ত এইসংস্থাটি ৫০ শতাংশ নির্মাণের ব্যয়ভার গ্রহণ করবে বলে স্থির হয়েছে। /…
জাতীয় শিশুকন্যা দিবসে প্রধানমন্ত্রীর বার্তা

“জাতীয় শিশুকন্যা দিবসটি হল কন্যা-সন্তানদের ব্যতিক্রমী সাফল্য উদযাপনের এক বিশেষ দিন।জীবনের বহু ক্ষেত্রেই তাঁদের উৎকর্ষ প্রচেষ্টা আমাদের গর্বিত করে। কন্যা-সন্তানদের প্রতি বৈষম্যের মনোভাব দূর করা উচিৎ। নিশ্চিত করা উচিৎ তাঁদের জন্যও সমান সুযোগ-সুবিধা । লিঙ্গবৈষম্যের গতানুগতিক মানসিকতার বিষয়টিকে চ্যালেঞ্জ জানাতে আমাদের অঙ্গীকারবদ্ধ হতেহবে। লিঙ্গ বৈষম্য দূর করে সমতা ও সকলের সন্তোষ বিধানের জন্য আরও বেশি করে কাজ করেযেতে হবে আমাদের।”– জাতীয় শিশুকন্যা দিবস উপলক্ষে এক বার্তায় এ কথা বলেছেনপ্রধানমন্ত্রী শ্রী নরেন্দ্র মোদী।
প্রধানমন্ত্রীর রোয়ান্ডা সফরকালে ভারত ও রোয়ান্ডার মধ্যে স্বাক্ষরিত সমঝোতা / নথিপত্র

ক্রমিক সংখ্যা বিষয় চুক্তি / সমঝোতা সহযোগিতার ক্ষেত্র ভারতের পক্ষে স্বাক্ষরকারী রোয়ান্ডার পক্ষে স্বাক্ষরকারী ১ কৃষি চুক্তি স্বাক্ষর ২০০৭-এর ৩১শে মে কৃষি ও প্রাণীসম্পদ ক্ষেত্রে সহযোগিতার লক্ষ্যে স্বাক্ষরিত সমঝোতাপত্রে সংশোধন গবেষণা, প্রযুক্তিগত উন্নয়ন, দক্ষতা বৃদ্ধি এবং মানবসম্পদের উন্নয়নের ওপর গুরুত্ব দিয়ে কৃষি ও গবাদি পশুপালন ক্ষেত্রে সহযোগিতা গড়ে তোলা। সেইসঙ্গে, এই ক্ষেত্রগুলিতে বিনিয়োগের প্রসার ঘটানো। বিদেশ মন্ত্রকের অর্থনৈতিক সম্পর্ক বিষয়ক সচিব শ্রী টি এস তিরুমূর্তি সে দেশের কৃষি ও প্রাণীসম্পদ মন্ত্রী জেরালডিন মুকেশিমানা ২ প্রতিরক্ষা দক্ষতা বৃদ্ধি, প্রতিরক্ষা, শিল্প, বিজ্ঞান ও প্রযুক্তি ক্ষেত্রে প্রতিরক্ষা সহযোগিতা গড়ে তোলার লক্ষ্যে চুক্তি দক্ষতা বৃদ্ধি, প্রতিরক্ষা, শিল্প সংস্থা, বিজ্ঞান ও প্রযুক্তি বিদেশ মন্ত্রকের অর্থনৈতিক সম্পর্ক বিষয়ক সচিব শ্রী টি এস তিরুমূর্তি সে দেশের প্রতিরক্ষা মন্ত্রী জেমস কাবারেবে ৩ সংস্কৃতি – প্রথম চুক্তি স্বাক্ষর ১৯৭৫ সালে ২০১৮-২২ পর্যন্ত সাংস্কৃতিক আদানপ্রদানের ব্যাপারে সমঝোতাপত্র সঙ্গীত ও নৃত্য, রঙ্গমঞ্চ, প্রদর্শনী, সভা ও সম্মেলন, পুরাতত্ত্ব, মহাফেজখানা, গ্রন্থাগার, সংগ্রহালয়, সাহিত্য, গবেষণা ও নথিপত্র বা দলিল-দস্তাবেজ প্রদর্শন প্রভৃতি বিদেশ মন্ত্রকের অর্থনৈতিক সম্পর্ক বিষয়ক সচিব শ্রী টি এস তিরুমূর্তি সে দেশের ক্রীড়া ও সংস্কৃতি মন্ত্রী উয়াকু জুলেইনে ৪ ডেয়ারি ক্ষেত্রে সহযোগিতা রোয়ান্ডার সংস্থা আরএবি এবং ভারতের আইসিএআর-এর মধ্যে কৃষি গবেষণা ও শিক্ষাক্ষেত্রে সমঝোতাপত্র ডেয়ারি ক্ষেত্রে প্রশিক্ষণ ও গবেষণা, ডেয়ারি পণ্যের প্রক্রিয়াকরণ, গবাদি পশুর ক্ষেত্রে জৈব প্রযুক্তির প্রয়োগ এবং দুগ্ধপণ্যের গুনমান ও নিরাপত্তা বিদেশ মন্ত্রকের অর্থনৈতিক সম্পর্ক বিষয়ক সচিব শ্রী টি এস তিরুমূর্তি সে দেশের মহানির্দেশক প্যাট্রিক কারাঙ্গোয়া ৫ চর্ম ও সহজাত শিল্পক্ষেত্র রোয়ান্ডার নিরডা ও ভারতের সিএসআইআর-সিএলআরআই প্রতিষ্ঠানের মধ্যে চর্ম ও সহজাত শিল্পক্ষেত্রে সহযোগিতার লক্ষ্যে সমঝোতাপত্র – সিএসআইআর-সিএলআরআই-এর নির্দেশক ডঃ বি চন্দ্রশেখরন সে দেশের নিরডা প্রতিষ্ঠানের মহানির্দেশক শ্রীমতী কাম্পেটা সেইনজোগা ৬ এলওসি চুক্তি শিল্পতালুক ও কিগালি বিশেষ অর্থনৈতিক অঞ্চলের সম্প্রসারণ তথা উন্নয়নের জন্য ১০০ মিলিয়ন মার্কিন ডলারের জন্য এলওসি চুক্তি – এক্সপোর্ট-ইম্পোর্ট ব্যাঙ্কের মুখ্য জেনারেল ম্যানেজার নদীম পাঞ্জেতান সে দেশের অর্থ ও আর্থিক পরিকল্পনা বিষয়ক মন্ত্রী ডঃ উজিয়েল এনডাজিজিমানা ৭ এলওসি চুক্তি রোয়ান্ডায় কৃষিসেচ প্রকল্পের জন্য ১০০ মিলিয়ন মার্কিন ডলারের এলওসি চুক্তি – এক্সপোর্ট-ইম্পোর্ট ব্যাঙ্কের মুখ্য জেনারেল ম্যানেজার নদীম পাঞ্জেতান সে দেশের অর্থ ও আর্থিক পরিকল্পনা বিষয়ক মন্ত্রী ডঃ উজিয়েল এনডাজিজিমানা ৮ বাণিজ্য বাণিজ্য সহযোগিতা সংক্রান্ত কাঠামো দুই দেশের মধ্যে বাণিজ্য ও অর্থনৈতিক সহযোগিতার প্রসার ঘটানো, বৈচিত্র্য আনা ও সুযোগ-সুবিধা সৃষ্টি বিদেশ মন্ত্রকের অর্থনৈতিক সম্পর্ক বিষয়ক সচিব শ্রী টি এস তিরুমূর্তি সে দেশের বাণিজ্য ও শিল্পমন্ত্রী ভিনসেন্ট মুনিয়েশয়াকা
চিফ অফ ডিফেন্স স্টাফ পদ তৈরিতে মন্ত্রিসভার সায়

দেশে প্রতিরক্ষা পরিচালনগত ব্যবস্থায় সর্বোচ্চ পর্যায়ে গুরুত্বপূর্ণ সংস্কারের লক্ষ্যে এক ঐতিহাসিক সিদ্ধান্তের অঙ্গ হিসাবে কেন্দ্রীয় মন্ত্রিসভা চিফ অফ ডিফেন্স স্টাফ পদ তৈরিতে অনুমোদন দিয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই সিদ্ধান্ত হয়। ফোর স্টার জেনারেল পদে চিফ অফ ডিফেন্স স্টাফ পদ তৈরির প্রস্তাব রয়েছে, za বর্তমান সেনা প্রধানের বেতনক্রম ও অন্যান্য সুযোগ-সুবিধার মতোই হবে। চিফ অফ ডিফেন্স স্টাফ প্রতিরক্ষা মন্ত্রকের অধীনে গড়ে উঠতে চলা সামরিক বিষয়ক দপ্তরের প্রধান হবেন এবং দপ্তরের সচিবের দায়িত্বও পালন করবেন। চিফ অফ ডিফেন্স স্টাফের মাধ্যমে সামরিক বিষয়ক দপ্তর যে সমস্ত বিষয় দেখভাল করবে, তার মধ্যে রয়েছে – সেনাবাহিনী, নৌ-বাহিনী এবং বিমানবাহিনীর কাজকর্ম পরিচালনা। সেনা সদর দপ্তর, নৌ-সেনা সদর দপ্তর, বায়ুসেনা সদর দপ্তর মিলে প্রতিরক্ষা মন্ত্রকের এক সুসংবদ্ধ সদর দপ্তর গড়ে উঠবে। মূলধন যোগাড় বাদ দিয়ে বাহিনীর তিন শাখার যাবতীয় প্রতিরক্ষা সরঞ্জাম সংগ্রহ প্রক্রিয়ার দায়িত্বে থাকবেন চিফ অফ ডিফেন্স স্টাফ। এছাড়াও, সামরিক বিষয়ক দপ্তর দ্রুত প্রতিরক্ষা সরঞ্জাম সংগ্রহ, তিন শাখার প্রয়োজন অনুযায়ী কর্মী নিয়োগ ও তাঁদের প্রশিক্ষণ, সম্পদের পূর্ণ সদ্ব্যবহার ঘটিয়ে সেনা কমান্ডগুলির পুনর্গঠন প্রক্রিয়া সরল করা সহ বাহিনীর তিন শাখাতেই সম্পূর্ণ দেশজ প্রযুক্তিতে তৈরি সাজসরঞ্জাম ও অস্ত্রশস্ত্রের ব্যবহার বাড়ানোর মতো ক্ষেত্রেও দায়িত্ব পালন করবে। সামরিক বিষয়ক দপ্তরের প্রধান পদে দায়িত্ব পালনের পাশাপাশি, চিফ অফ ডিফেন্স স্টাফ বাহিনীর তিন শাখার চিফ অফ স্টাফ কমিটির স্থায়ী চেয়ারম্যান পদেও দায়িত্ব পালন করবে। প্রতিরক্ষা মন্ত্রীর মুখ্য সামরিক উপদেষ্টা পদও তিনি সামলাবেন। অবশ্য, বাহিনীর তিন শাখার প্রধানরা প্রতিরক্ষা মন্ত্রীকে নিজেদের শাখার বিষয়েই কেবল অবগত করবেন। এমনকি, বাহিনীর তিন শাখার প্রধানদের কোনও রকম আদেশ বা নির্দেশ দেওয়ার অধিকার চিফ অফ ডিফেন্স স্টাফের থাকছে না। বাহিনীর তিন শাখার চিফ অফ স্টাফ কমিটির স্থায়ী চেয়ারম্যান হিসাবে চিফ অফ ডিফেন্স স্টাফ সেনাবাহিনী, নৌ-বাহিনী ও বিমানবাহিনীর সাংগঠনিক কাজকর্ম দেখভাল করবে। বাহিনীর এই তিন শাখার নিরাপত্তা ও মহাকাশ সম্পর্কিত সংস্থা বা প্রতিষ্ঠানগুলির কাজকর্ম চিফ অফ ডিফেন্স স্টাফের অধীনে পরিচালিত হবে। প্রতিরক্ষা মন্ত্রীর পৌরহিত্যে গঠিত প্রতিরক্ষা সংগ্রহ পর্ষদের এবং জাতীয় নিরাপত্তা উপদেষ্টার পৌরহিত্যে গঠিত প্রতিরক্ষা পরিকল্পনা কমিটির সদস্য হিসাবেও চিফ অফ ডিফেন্স স্টাফ থাকবেন। নিউক্লিয়ার কমান্ড অথরিটির সামরিক উপদেষ্টা পদেও চিফ অফ ডিফেন্স স্টাফ কাজ করবেন। অযৌক্তিক খরচ কমিয়ে সেনাবাহিনীগুলির অভিযান পরিচালনাগত ক্ষমতা বৃদ্ধির লক্ষ্যে বাহিনীর তিন শাখার কাজকর্মে সংস্কারমূলক পদক্ষেপ গ্রহণের ক্ষমতাও চিফ অফ ডিফেন্স স্টাফের এক্তিয়ারে থাকছে। প্রতিরক্ষা পরিচালনার ক্ষেত্রে সর্বোচ্চ পর্যায়ে এই সংস্কারমূলক পদক্ষেপের দরুণ প্রতিরক্ষা পরিচালন প্রণালী ও পরামর্শগত ক্ষেত্রে বাহিনীর তিন শাখার মধ্যে সমন্বয় আরও বাড়বে বলে মনে করা হচ্ছে। এর ফলে, বাহিনীর তিন শাখার মধ্যে যুগ্মভাবে অভিযান পরিচালনাগত সমন্বয় সুদূরপ্রসারী হবে। এমনকি, চিফ অফ ডিফেন্স স্টাফ হিসাবে বাহিনীর তিন শাখায় সর্বোচ্চ পর্যায়ে আসীন থাকার দরুণ বাহিনীর কর্মীদের মধ্যে প্রশিক্ষণ, অভিযান পরিচালনাগত প্রক্রিয়া সহ অগ্রাধিকারের ভিত্তিতে প্রতিরক্ষা সরঞ্জাম সংগ্রহের মতো বিষয়গুলিতে সমন্বয় বৃদ্ধির পাওয়ার ফলে বৃহত্তরভাবে দেশবাসী লাভবান হবেন।
স্বামী দয়ানন্দ সরস্বতীর স্মৃতির প্রতি শ্রদ্ধা জানালেন প্রধানমন্ত্র

স্বামী দয়ানন্দ সরস্বতী জয়ন্তী উপলক্ষে তাঁর স্মৃতির প্রতি শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “স্বামী দয়ানন্দ সরস্বতী ছিলেন একজন ভবিষ্যৎদ্রষ্টা। শিক্ষা ও সামাজিক কল্যাণে তিনি নিজের জীবন উৎসর্গ করে গেছেন। তাঁর জয়ন্তী উপলক্ষে আমার শ্রদ্ধাঞ্জলি অর্পণ করি।”
প্রধানমন্ত্রী অরুণাচল প্রদেশের জং-এ সরকারি মাধ্যমিক বিদ্যালয় ভালোভাবে রক্ষণা-বেক্ষণ হওয়ায় তার প্রশংসা করেছেন

নয়াদিল্লি, ০৪ অক্টোবর, ২০২২ প্রধানমন্ত্রী শ্রী নরেন্দ্র মোদী অরুণাচল প্রদেশের জং – এ সরকারি মাধ্যমিক বিদ্যালয়কে সুন্দরভাবে রক্ষণা-বেক্ষণ করায় তার প্রশংসা করেছেন। অরুণাচল প্রদেশের মুখ্যমন্ত্রী শ্রী পেমা খান্ডুর ট্যুইটের জবাবে প্রধানমন্ত্রী তাঁর ট্যুইটে বলেন, “দেখতে খুব সুন্দর লাগছে। এই বিদ্যালয়ের ছাত্রছাত্রী ও শিক্ষক-শিক্ষিকারা প্রশংসার যোগ্য”।
প্রধানমন্ত্রী আগামীকাল মার্কিন-ভারত কৌশলগত অংশীদারিত্ব ফোরামের তৃতীয় বার্ষিক লিডারশিপ সামিটে বিশেষ ভাষণ দেবেন

প্রধানমন্ত্রী শ্রী নরেন্দ্র মোদী আগামীকাল ভারতীয় সময় রাত ৯টায় মার্কিন-ভারত কৌশলগত অংশীদারিত্ব ফোরাম (ইউএসআইএসপিএফ)-এর তৃতীয় বার্ষিক লিডারশিপ সামিটে ভিডিও কনফারেন্সের মাধ্যমে বিশেষ ভাষণ দেবেন। মার্কিন-ভারত কৌশলগত অংশীদারিত্ব ফোরাম একটি অলাভজনক সংস্থা, যেটি ভারত ও মার্কিন যুক্তরাষ্ট্রের মধ্যে অংশীদারিত্ব গড়ে তোলার লক্ষ্যে কাজ করে। পাঁচদিনের এই সামিট বা শীর্ষ বৈঠক গত ৩১ আগস্ট থেকে শুরু হয়েছে। এবারের শীর্ষ বৈঠকের মূল ভাবনা মার্কিন-ভারত একত্রে নতুন চ্যালেঞ্জগুলিকে সঠিক দিশা দেখাচ্ছে। এবারের শীর্ষ বৈঠকের মূল ভাবনার মধ্যেই একাধিক বিষয় অন্তর্ভুক্ত হয়েছে। এর মধ্যে রয়েছে বিশ্বে উৎপাদনের অন্যতম কেন্দ্র হয়ে উঠতে ভারতের সম্ভাবনা, ভারতের প্রাকৃতিক গ্যাস বাজারের সুযোগ-সুবিধা, ভারতে প্রত্যক্ষ বিদেশি বিনিয়োগ আকৃষ্ট করতে সহজে ব্যবসা-বাণিজ্যের অনুকূল পরিবেশ, প্রযুক্তিগত ক্ষেত্রে অভিন্ন সুযোগ-সুবিধা ও চ্যালেঞ্জ, ভারত-প্রশান্ত মহাসাগর অঞ্চলের আর্থিক বিষয়সমূহ এবং জনস্বাস্থ্য ক্ষেত্রে উদ্ভাবন। এই ভার্চ্যুয়াল শীর্ষ বৈঠকে কেন্দ্রীয় মন্ত্রী ও উচ্চপদস্থ আধিকারিকরাও অংশ নিচ্ছেন।
প্রধানমন্ত্রী শ্রী নরেন্দ্র মোদী সকাশে সংযুক্ত আরব আমীর শাহীর বিদেশ তথা আন্তর্জাতিক সহযোগিতা দপ্তরের মন্ত্রী

সংযুক্ত আরব আমীর শাহীর বিদেশ তথা আন্তর্জাতিক সহযোগিতা বিষয়ক মন্ত্রী শেখ আবদুল্লাহ বিন জায়েদ আল নাহিয়ান সোমবার এখানে সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। আবুধাবির যুবরাজের শুভেচ্ছা ও অভিনন্দনবার্তা তিনি পৌঁছে দেন ভারতের প্রধানমন্ত্রীর কাছে। প্রত্যুত্তরে শ্রী মোদীও যুবরাজের জন্য তাঁর আন্তরিক শুভেচ্ছার কথা জানিয়ে দেন। বাণিজ্য, বিনিয়োগ, প্রতিরক্ষা এবং দু’দেশের জনসাধারণের মধ্যে সম্পর্ক সহ দ্বিপাক্ষিক বিভিন্ন বিষয়ে কথা হয় শ্রী মোদী এবং শেখ আবদুল্লাহ বিন জায়েদ আল নাহিয়ানের মধ্যে। সংযুক্ত আরব আমীর শাহীর বিদেশ মন্ত্রী শ্রী মোদীকে জানান, ভারতের জ্বালানি, আবাসন, খাদ্য প্রক্রিয়াকরণ ও পরিকাঠামো ক্ষেত্রে বিনিয়োগের জন্য তাঁর দেশ আরও বেশি মাত্রায় আগ্রহী ও উৎসাহী হয়ে উঠেছে। ৪৪ বিলিয়ন মার্কিন ডলার বিনিয়োগে ভারতে ৬০ এমএমটিপিএ গ্রিনফিল্ড শোধনাগার ও পেট্রো রসায়ন প্রকল্প গড়ে তোলার যে সিদ্ধান্ত নিয়েছে অ্যাডনক, তাকে স্বাগত জানিয়ে এই উদ্যোগকে সাধুবাদ জানান শ্রী নরেন্দ্র মোদী। এ বিষয়ে স্বাক্ষরিত মউটির কথাও উল্লেখ করেন তিনি। সংযুক্ত আরব আমীর শাহীর অর্থনীতি তথা কল্যাণ প্রচেষ্টায় সেখানে বসবাসকারী ভারতীয় সম্প্রদায়ের বিশেষ অবদানের কথা সাক্ষাৎকারকালে উল্লেখ করেন শেখ আবদুল্লাহ বিন জায়েদ আল নাহিয়ান।